Riivo Sinijärv

Riivo Sinijärv (sündinud 27. mail 1947 Tallinnas) on Eesti keemik, poliitik ja diplomaat.

Riivo Sinijärv lõpetas 1969. aastal Tartu Riikliku Ülikooli keemia erialal ja 1977. aastal Tallinna Polütehnilise Instituudi keemiatehnoloogia insenerina; seejärel töötas teadurina. Alates 1989. aastast oli ta Eesti Väikeettevõtete Assotsiatsiooni esimees.

Riivo Sinijärv oli aastatel 1987–1989 NLKP liigeAiri Vaga, "Tiit Vähi valitsuses 15 ministrit – kolm pole kuulunud kommunistlikku parteisse", Vaba Eesti Sõna, 11. mai 1995, lk 5 (vaadatud 01.06.2023); 1991. aastal oli Koonderakonna asutajate hulgas.

Aastal 1992 valiti Riivo Sinijärv valimisliidu Kindel Kodu nimekirjas Riigikokku. Ta oli Riigikogu Koonderakonna Ühenduse fraktsiooni esimees.

Aastatel 1993–1995 oli ta Eesti suursaadik Suurbritannias, 1995. aastal Tiit Vähi teise valitsuse välisminister, 1995–1996 juhatas eurointegratsiooni bürood. Aastal 1996 oli ta Tiit Vähi kolmanda valitsuse minister ning seejärel nii Tiit Vähi kui ka Mart Siimanni valitsuse siseminister. 

Ta on töötanud Eesti Raudtee tegevjuhi asetäitjanaEuroopaliikumine.ee ning on alates 2002. aastast Eesti Euroopa Liikumise juhataja ja nõukogu esimees. 2021. aastast kuulub ta osaühingu Kiriku Varahaldus nõukokku.Osaühing Kiriku Varahaldus, äriregister (vaadatud 14.12.2025)

2002. aastal algatas krahv Carlisle Eesti Rahvuskultuuri Fondi allfondina Suursaadik Riivo Sinijärve fondi, mille toetamaks Eesti üliõpilaste õpinguid ÜhendKuningriigi ülikoolides.Suursaadik Riivo Sinijärve fond, Eesti Rahvuskultuuri Fond (vaadatud 14.12.2025)

Tunnustus
2008 – Valgetähe III klassi teenetemärk

Isiklikku
Riivo Sinijärve poeg on Karl Martin Sinijärv.

1994. aastal võeti Sinijärv vastu Eesti Üliõpilaste Seltsi.

Välislingid

 Viited 

Kategooria:Eesti siseministrid
Kategooria:Eesti välisministrid
Kategooria:Eesti keemikud
Kategooria:VII Riigikogu liikmed
Kategooria:Eesti suursaadikud Suurbritannias
Kategooria:Tartu Ülikooli füüsika-keemiateaduskonna vilistlased
Kategooria:Tallinna Tehnikaülikooli vilistlased
Kategooria:Eesti Üliõpilaste Seltsi liikmed
Kategooria:Valgetähe III klassi teenetemärgi kavalerid
Kategooria:Eestimaa Kommunistliku Partei liikmed
Kategooria:Sündinud 1947